《祝英台近 其二 寄谢青、雪砰》
清代·龚翔麟

一帘花，三尺枕。春梦几曾醒。轻逐柔绡，髣髴转蓬径。

去寻水蝶岩蜂，重逢俊侣，正好约、园林烧笋。

小槐顶。添声遮了新蝉，催回载诗艇。红镜穿纱，移遇半床影。

柳蛮唤噙瓯香，金眉教洗，写不断、相思归兴。

作者简介：龚翔麟（1658—1733）清代藏书家、文学家。字天石，号蘅圃，又号稼村，晚号田居，浙江仁和（今杭州）人。康熙二十年中顺天乡试乙榜。由工部主事累迁御史，有直声，致仕归。工词，与朱彝尊等合称浙西六家，著有《田居诗稿》、《红藕庄词》。